Public procurement notice: Contract Notice
Published: 2016-03-12
Buyer: Δημόσια Επιχείρηση Ηλεκτρισμού Α.Ε., Διεύθυνση Υπηρεσιών Στέγασης
Country: GR
Region: ELLADA
Contract type: Services
Procedure: Open procedure
CPV classification: 79713000: Guard services
Estimated value: 419832 EUR
Submission deadline: 2016-05-10
Award criteria: Lowest price

Technical requirements: Διακήρυξη ΔΥΣ/60010 φύλαξη υπηρεσιακών μονάδων της διεύθυνσης πωλήσεων (καταστήματα και γραφεία) και της διεύθυνσης marketing και ενεργειακών υπηρεσιών.
Το αντικείμενο της παρούσας Διακήρυξης αφορά στη Φύλαξη των κτιρίων, (εγκαταστάσεων, περιουσιακών στοιχείων και προσωπικού της Επιχείρησης), μέσω ένστολου ανθρώπινου δυναμικού σε Υπηρεσιακές Μονάδες της Επιχείρησης.
Η διάρκεια ισχύος της σύμβασης είναι για ένα (1) έτος. Η ΔΕΗ Α.Ε διατηρεί το δικαίωμα ανάθεσης (option) μέχρι ένα (1) ακόμη έτος, με τις ίδιες τιμές, όρους και προϋποθέσεις.
Επίσης η ΔΕΗ Α.Ε διατηρεί το δικαίωμα κατά τη διάρκεια ισχύος της σύμβασης, αύξησης μέχρι 50 % και μείωσης μέχρι 30 % του συνολικού συμβατικού τιμήματος.
1. Για τη συμμετοχή στη Διαδικασία πρέπει να κατατεθεί από κάθε Προσφέροντα Εγγύηση συμμετοχής, σύμφωνα με υπόδειγμα της Επιχείρησης για το ποσό των 8 400 EUR, από αναγνωρισμένα Πιστωτικά Ιδρύματα ή άλλα Νομικά πρόσωπα που λειτουργούν νόμιμα:
α) στα κράτη — μέλη της Ε.Ε. ή στα κράτη που έχουν υπογράψει τη Συμφωνία για τον Ευρωπαϊκό Οικονομικό Χώρο (Ε.Ο.Χ.) και έχουν σύμφωνα με τη νομοθεσία των πιο πάνω κρατών αυτό το δικαίωμα ή
β) σε κράτη που έχουν υπογράψει και κυρώσει τη Συμφωνία περί Δημοσίων Συμβάσεων — ΣΔΣ (Government Procurement Agreement — GPA) του Παγκόσμιου Οργανισμού Εμπορίου (Π.Ο.Ε.), , ή σε Τρίτες Χώρες που έχουν υπογράψει συμφωνίες σύνδεσης με την Ε.Ε., εφόσον η σχετική σύμβαση/ παροχή εγγύησης καλύπτεται από τη ΣΔΣ ή τη συμφωνία σύνδεσης αντίστοιχα, και έχουν σύμφωνα με τη νομοθεσία των πιο πάνω κρατών αυτό το δικαίωμα.
2. Η εγγύηση συμμετοχής μπορεί επίσης να εκδίδεται από το Ε.Τ.Α.Α. — Τ.Σ.Μ.Ε.Δ.Ε. ή να παρέχεται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού.
3. Η παραπάνω εγγύηση θα έχει ισχύ τουλάχιστον έξι (6) μηνών, με δυνατότητα παράτασης, εφόσον ζητηθεί από τη ΔΕΗ με τη συναίνεση των Διαγωνιζομένων και θα επιστρέφεται μετά την έγκριση του αποτελέσματος του Διαγωνισμού σε όλους τους Διαγωνιζόμενους, πλην αυτού ο οποίος θα ανακηρυχθεί Ανάδοχος, του οποίου η εγγύηση συμμετοχής θα αποδοθεί με την κατάθεση της Εγγύησης Καλής Εκτέλεσης κατά την υπογραφή της Σύμβασης.
Σε περίπτωση Σύμπραξης Επιχειρήσεων αυτή θα πρέπει να καταθέσει πριν την υπογραφή της Σύμβασης το σχετικό έγγραφο σύστασής της.
1. Στην Ανοιχτή Διαδικασία θα μπορούν να συμμετέχουν όλοι οι ενδιαφερόμενοι Οικονομικοί Φορείς (Φυσικά ή Νομικά πρόσωπα ή συμπράξεις αυτών), οι οποίοι σε περίπτωση Οικονομικού Φορέα ο ίδιος και σε περίπτωση Σύμπραξης τα μέλη της αθροιστικά πρέπει να έχουν τη δυνατότητα να παράσχουν στη ΔΕΗ το σύνολο των υπηρεσιών σύμφωνα με τους όρους και τις απαιτήσεις της Διακήρυξης και να ικανοποιούν πλήρως όλα τα ακόλουθα κριτήρια συμμετοχής:
1.1 Να έχουν άδεια λειτουργίας επιχείρησης παροχής υπηρεσιών ασφαλείας (Νόμος 2518/1997 ΦΕΚ 164/ΤΕΥΧΟΣ Α), εν ισχύ κατά την ημερομηνία υποβολής των προσφορών.
1.2 Να είναι κάτοχοι πιστοποίησης εργασιών ISO 9001:2008. Το πιστοποιητικό — επί ποινή απόρριψης — θα πρέπει να είναι σε ισχύ την ημέρα υποβολής των προσφορών.
2. Επίσης ο Διαγωνιζόμενος θα πρέπει να έχει εκπληρώσει με συνέπεια τις συμβατικές του υποχρεώσεις έναντι της ΔΕΗ Α.Ε στο παρελθόν και κατ΄ αυτόν τον τρόπο θα διαπιστώνεται η αξιοπιστία και η φερεγγυότητά του. Ενδεικτικά αναφέρεται ότι η τήρηση των χρονοδιαγραμμάτων, η μη επιβολή μεγάλων η / και επανειλημμένων ποινικών ρητρών, η έντεχνη, άρτια και έγκαιρη ολοκλήρωση της σύμβασης / συμβάσεων που είχε αναλάβει ο διαγωνιζόμενος στο παρελθόν αποδεικνύουν την ανωτέρω συνέπειά του.
1. Κατάλογο πελατών εκτέλεσης παρομοίων εργασιών φύλαξης, όπου θα αποδεικνύεται ότι κατά τα τελευταία τρία (3) έτη (2013, 2014 και 2015) ο υποψήφιος Ανάδοχος έχει αναλάβει ένα τουλάχιστον έργο φύλαξης συμβατικής αξίας ίσης ή μεγαλύτερης των τριακοσίων χιλιάδων ευρώ (300 000 EUR).